དེ་ལྟ་བུའི་སེམས་གཏིང་གི་སྐྱོན་ཆ་དེ་དག་ཤེས་པ་བྱས་ནས།སྐྱོན་དེ་སེལ་བའི་ཐབས་ཤེས་དེ་ཤེས་པར་བྱེད་དགོས་དུས་ཤེས་པའི་རྣམ་གཞག་མང་པོ་ཞིག་ཐོན་ཡོང་གི་འདུགདེ་ལ་བརྟེན་ནས་སྦྱངས་འབྲས་སངས་རྒྱས་ཀྱི་ས་ཟེར་དུས།གང་ལྟར་སེམས་གཏིང་གི་སྐྱོན་གྱི་ཆ་མཐའ་དག་ཕར་དག་ནས་སྐྱོན་ཀུན་ཟད་ཡོན་ཏན་ཀུན་ལྡན་གྱི་ཤེས་བརྒྱུད་སངས་རྒྱས་ཀྱི་ས་རྣམ་པ་ཐམས་ཅད་མཁྱེན་པའི་ཡེ་ཤེས་ཞེས་བཤད་ཀྱི་ཡོད་རེད།དེར་བརྟེན་སངས་རྒྱས་པའི་ཆོས་ཀྱི་ནང་དུ་སེམས་ཀྱི་རྣམ་གཞག་མང་པོ་ཞིག་ཐོན་ཡོང་གི་འདུགདེ་བཞིན་སེམས་ལ་གནད་དུ་བསྣུན་པའི་སྐབས་ལ་རགས་པ་གློ་བུར་བའི་སེམས་དང་ཕྲ་བ་གཉུག་མའི་སེམས་ཟེར་བའི་དབྱེ་བ་ཞིག་ཕྱེས་ནས་སྔགས་བླ་མེད་ཀྱི་ནང་ནས་གསུངས་ཡོད་རེད།